שמואל ניגער

שמואל ניגער (פאַמיליע־נאָמען "טשאַרני"); געבוירן 1883 אין רוסלאַנד (מינסקער געגנט); שריפטשטעלער, ליטעראטור־קריטיקער, פּובליציסט; געלעבט אַ לענגערע צייט אין װילנע; זינט 1919 אין ניו־יאָרק; מיטאַרבעטער אין "טאָג"; רעדאַקטאָר פון אַ ריי זשורנאַלן ("די יידישע וועלט", "די נייע וועלט" אין ווילנע און אַנדערע צייט־שריפטן); געשריבן הונדערטער גרעסערע און קלענערע אָפּהאַנדלונגען איבער דעם גרעסטן טייל ידישע שריפטשעלער; פּרטים אין רייזנ'ס "ליקסיקאָן". ניגער איז געשטאָרבן 1955.

ווערק
די צוויישפראכיקייט פון אונדזער ליטעראטור איז א יידיש בוך געשריבן דורך ניגער און ארויסגעגעבן פון לואיס לאמעד פאנד פאר אונדזער ליטראטור אין ביידע שפראכן אין דעטרויט, מישיגען אין יאר 1941.

דאָס בוך ברענגט ארויס אז דאס יודישע פאלק האט א לאנגע היסטאריע פון ביילינגוואליזם פון העברעאיש זייט בי זייט מיט נאך א שפראך.
ער שטעלט זיך ארויס קעגן די עקסטרעמע באוועגונגען פון יידישיסטן און העברעיאיסטן, ביי די שפראכן קריג, וועלכע ביידע פרעדיגן אויף מאניזם אין זייער שפראך.

ער באשרייבט אויך די געשיכטע פון צוויישפראכיקייט ביי אנדערע פעלקער, ווי: איטאליענער, גריכן, כינעזער און ארמענער.

דאן גייט ער דורך די היסטאריע פון יודישער ליטעראטור, אנגעהויבן פון אראמיש אין די משנה און גמרא ביז די געהעריגע אויפלעבונג פון יודיש.

דאס בוך אנטהאלט פערצן קאפיטלען אין הונדערט-זעקס-און-פערציג זייטן, געדרוקט אין ניו יארק אין צוויי טויזנט עקזעמפלארן.

קוואלן

קאַטעגאָריע:יידיש-שפראך שרייבער